open-index/open-wikipedia-markdown huggingface dataset:
Roberts Langs

**Roberts Langs** (; dzimis 1970. gada 19. decembrī) ir bijušais čehu hokejists, centra uzbrucējs. Savas karjeras laikā aizvadījis 17 sezonas Nacionālajā hokeja līgā, 1998. gadā Čehijas izlases rindās kļuvis par olimpisko čempionu.

## Spēlētāja karjera
Profesionāļa karjeru Langs uzsāka 1988.—89. gada sezonā, kad debitēja Čehoslovākijas hokeja līgas kluba HK Litvīnova rindās. Komandas sastāvā hokejists aizvadīja vēl nākamās trīs sezonas, līdz 1992. gada vasarā pārcēlās uz Ziemeļameriku.

1992.—93. gada sezonā hokejistam izdevās debitēt NHL, aizvadot 11 spēles Losandželosas "Kings" sastāvā, taču atlikušo sezonas daļu Langs aizvadīja IHL. 1994.—95. gada sezonā hokejistam izdevās nostiprināties "Kings" rindās, taču 1996. gadā atgriezās Eiropā, 1996.—97. gada sezonu aizvadot Čehijas Ekstralīgas klubā Prāgas "Sparta".

1997. gada septembrī Langs noslēdza līgumu ar Pitsburgas "Penguins", nākamajās sezonās strauji augot Langa rezultativitātei. 2000.—01. gada sezonā bija rezultatīvākā hokejista NHL karjerā, tajā 82 spēlēs atzīmējoties ar 80 punktiem.

2002. gada vasarā Langs kļuva par brīvo aģentu un noslēdza līgumu ar Vašingtonas "Capitals" vienību. 2003.—04. gada sezona Langam izdevās ļoti rezultatīva, taču sezonas izskaņā hokejists tika aizmainīts uz Detroitas "Red Wings".

2004.—05. gada NHL sezonas lokauta laikā Langs nespēlēja, taču 2005.—06. gada sezonā turpināja karjeru "Red Wings" sastāvā. 2007.—08. gada sezonu Langs aizvadīja Čikāgas "Blackhawks" rindās, pēc sezonas noslēguma tiekot aizmainīts uz Monreālas "Canadiens", kuras rindās uzbrucējs aizvadīja nākamo sezonu.

2009.—10. gada sezonu Langs nospēlēja Fīniksas "Coyotes" sastāvā, sezonas beigās noslēdzot savu profesionālā spēlētāja karjeru.

Čehoslovākijas hokeja izlases rindās izcīnījis bronzas medaļas 1992. gada olimpiskajās spēlēs, kā arī 1992. gada Pasaules čempionātā.

Čehijas hokeja izlases rindās izcīnījis 1998. gada olimpisko zelta medaļu, 2006. gadā tai pievienojot bronzas medaļu. Tāpat Langs izcīnījis 1997. gada Pasaules čempionāta bronzas medaļas.

## Ārējās saites
Krēvas ūnija

[right|275px|thumb|Krēvas līgums, kas lika pamatu Lietuvas un Polijas [personālūnijai.]]
**Krēvas ūnija** bija vienošanās par dinastiskas savienības jeb  personālūnijas izveidi starp Lietuvas dižkunigaitiju un Polijas karalisti.

1385. gada 14. augustā Krēvas pilī noslēdza līgumu, ar kuru Lietuvas dižkunigaitis Jagailis apsolīja apprecēt poļu valdnieci Jadvigu un pieņemt kristietību. Līgumā arī neskaidri minēta Lietuvas zemju nonākšana Polijas pakļautībā. Apmaiņā Jagailis kļuva par Polijas karali. Pēc līguma parakstīšanas Jagailis 1385. gadā apprecējās ar Jadvigu un 1386. gadā kāpa Polijas karaļa tronī kā Vladislavs II. Ar to tika izveidota Polijas un Lietuvas personālūnija un 1387. gadā lietuvieši pieņēma kristietību. Jagaiļa plāniem par abu valstu ciešāku savienību pretojās Vītauts Dižais, un Lietuvas dižkunigaitija saglabāja savu neatkarību līdz 1569. gada Ļubļinas ūnijai un Polijas—Lietuvas kopvalsts izveidošanai.
TET-1

**TET-1** (no  — "Tehnoloģiju izmēģinājumu nesējs 1") ir Vācijas tehnoloģisko eksperimentu mikropavadonis, Tas palaists 2012. gada jūlijā Vācijas Aerokosmiskā centra programmas *On-Orbit-Verifikation von neuen Techniken und Technologien* (*OOV*) ietvaros.

*TET-1* platforma izgatavota Vācijas uzņēmumā Astro- und Feinwerktechnik Adlershof (*Astrofein*), par pamatu ņemot 2001. gadā palaistā pavadoņa BIRD-1 platformu. Aparatūra izgatavota uzņēmumā Kayser-Threde, kas ietilpst OHB-System grupā.

Pavadonī tiek izmēģināti:
* jauna veida saules baterijas;
* litija jonu bateriju sistēma;
* termogrāfiskā kamera ugunsgrēku uzraudzīšanai;
* komerciāls komponents temperatūras mērīšanai;
* pusvadītāju atmiņa;
* divu frekvenču navigācijas sistēma (GPS / Galileo);
* borta datorsistēma;
* pikopavadoņa piedziņa;
* radiofrekvences datu pārraides sistēma.

## Lidojuma gaita
*TET-1* kā sekundārā krava startēja  06:41:39 UTC ar nesējraķeti Sojuz-FG/Fregat no Baikonuras kosmodroma. Kopā ar to tika palaisti arī pavadoņi Kanopus-V №1, BKA, Zond-PP un exactView-1. No *Fregat* dzinējbloka *TET-1* atdalījās 07:33 UTC.

## Atsauces

## Ārējās saites
* Technologieerprobungsträger TET  *DLR* 
* TET *Kayser-Threde* 
* ''TET Satellitenbus'' *Astrofein*
Bonsai

thumbnail|Viens no bonsai kokiem ASV nacionālajā kokaudzētavā
**Bonsai** (, *bonsai* — "koks podā") ir mākslas veids, kad miniatūri koki tiek audzēti podos, tie tiek izkopti, pārstādīti un veiktas citas darbības, lai rezultātā iegūtu estētisku baudījumu. Bonsai izcelsme ir meklējama aptuveni pirms 2000 gadiem Haņu dinastijas valdīšanas laikā mūsdienu Ķīnas teritorijā. Ķīniešiem šī nodarbe bija un ir zināma kā *penjing*. Tikai vēlāk, kad budistu mūki šo mākslas formu aizveda uz Japānu, japāņi to nosauca par "bonsai". Eiropā bonsai sākotnēji parādījās Apvienotajā Karalistē, no kurienes tas izplatījās tālāk pa Eiropu un arī uz Ziemeļameriku.
Kanopus-V № 1

***Kanopus-V № 1*** (*Канопус-В № 1*) bija Krievijas Zemes tālizpētes pavadonis. Tas orbītā tika palaists 2012. gada jūlijā Krievijas Federālās kosmiskās aģentūras vajadzībām. To izmantoja arī Krievijas Ārkārtas situāciju ministrija, Dabas resursu un ekoloģijas ministrija, Zinātņu akadēmija un Federālais hidrometeoroloģijas dienests.

Pavadonis bija paredzēts: kartogrāfijai; tehnogēno un dabas ārkārtas situāciju novērošanai; meža ugunsgrēku un lielu piesārņojumu atklāšanai; anomālu fizisku parādību reģistrēšanai, lai prognozētu zemestrīces; zemju izmantošanas kontrolei, noteiktu Zemes virsmas rajonu operatīvai novērošanai.

*Kanopus-V № 1* tika izgatavots Krievijas uzņēmumā *Korporacija VNIIEM*; avioniku piegādāja Apvienotās Karalistes *[[Surrey Satellite Technology|SSTL]]*. Derīgā krava sastāv no diviem instrumentiem:
* Panhromatiskā uzņemšanas sistēma (*Панхроматическая съемочная система*) ir viena kanāla attēlveidotājs 0,54 — 0,86 mikrometru diapazonā ar izšķirtspēju 2,1 metrs;
* Daudzzonālā  uzņemšanas sistēma (*Многозональная съемочная система*) ir četru kanālu attēlveidotājs 0,46 — 0,84 mikrometru diapazonā ar izšķirtspēju 10,5 metri.

Uz *Kanopus-V* bāzes tika izgatavots Baltkrievijas pavadonis *[[BKA (pavadonis)|BKA]]*, un abi lidoja vienā orbītā ar nobīdi 180 grādi.

## Lidojuma gaita
*Kanopus-V № 1* startēja  06:41:39 UTC ar nesējraķeti *[[Sojuz-FG/Fregat]]* no Baikonuras kosmodroma. Kopā ar to tika palaisti arī pavadoņi *[[BKA (pavadonis)|BKA]]*, *[[exactView-1]]*, *[[TET-1]]* un *[[Zond-PP]]*. No *Fregat* dzinējbloka *Kanopus-V* atdalījās 07:31 UTC.

Pēc izmēģinājumiem 2012. gada 30. oktobrī *Kanopus-V № 1* pieņemts ekspluatācijā.

Pavadoņa garantētais darbības laiks bija 7,5 gadi, bet tas nokalpoja gandrīz 8 gadus. 2020. gada 1. jūlijā tika pārtraukta *Kanopus-V № 1*  ekspluatācija.

## Atsauces

## Ārējās saites
* ''Kanopus-V''  *VNIIEM* 
* Kanopus-V 1, 2 Gunter Dirk Krebs
Austrijas hokeja līga

***ICE Hockey League*** (Starptautiskā Centrāleiropas hokeja līga) ir Centrāleiropas hokeja līga, kas vienlaikus ir arī Austrijas spēcīgākā hokeja līga. Tā dibināta 1923. gadā, sākot ar 2006. gadu līgai pievienojās uzreiz vairāki ārvalstu klubi. Labākā Austrijas komanda izcīna Austrijas čempiones titulu.

## Pašreizējās komandas (2023.—24.)
*  *[[Asiago Hockey 1935]]*
*  Lincas "Black Wings"
*  HK Bolcāno
*  *[[Fehérvár AV19]]*
*  Grācas "99ers"
*  HK Insbruka
*  EC Klāgenfurte
*  Ļubļanas "Olimpija"
*  *[[HC Pustertal Wölfe]]*
*  HK Villaha
*  Vīnes "Capitals"
*  *[[Pioneers Voralberg]]*
*  Zalcburgas "Red Bull"

## Līgas čempionu uzskaitījums
### Pašreizējais formāts

* 2022.—23. — Zalcburgas "Red Bull"
* 2021.—22. — Zalcburgas "Red Bull"
* 2020.—21. — EC Klāgenfurte
* 2019.—20. — *Netika noskaidrots*
* 2018.—19. — EC Klāgenfurte
* 2017.—18. — HK Bolcāno
* 2016.—17. — Vīnes "Capitals"
* 2015.—16. — Zalcburgas "Red Bull"
* 2014.—15. — Zalcburgas "Red Bull"
* 2013.—14. — HK Bolcāno
* 2012.—13. — EC Klāgenfurte
* 2011.—12. — Lincas "Black Wings"
* 2010.—11. — Zalcburgas "Red Bull"
* 2009.—10. — Zalcburgas "Red Bull"
* 2008.—09. — EC Klāgenfurte
* 2007.—08. — Zalcburgas "Red Bull"
* 2006.—07. — Zalcburgas "Red Bull"

### Austrijas čempionu uzskaitījums (nepilnīgs)

* 2021.—22. — Zalcburgas "Red Bull"
* 2020.—21. — EC Klāgenfurte
* 2019.—20. — *Netika noskaidrots*
* 2018.—19. — EC Klāgenfurte
* 2017.—18. — Zalcburgas "Red Bull"
* 2016.—17. — Vīnes "Capitals"
* 2015.—16. — Zalcburgas "Red Bull"
* 2014.—15. — Zalcburgas "Red Bull"
* 2013.—14. — Zalcburgas "Red Bull"
* 2012.—13. — EC Klāgenfurte
* 2011.—12. — Lincas "Black Wings"
* 2010.—11. — Zalcburgas "Red Bull"
* 2009.—10. — Zalcburgas "Red Bull"
* 2008.—09. — EC Klāgenfurte
* 2007.—08. — Zalcburgas "Red Bull"
* 2006.—07. — Zalcburgas "Red Bull"
* 2005.—06. — HK Villaha
* 2004.—05. — Vīnes "Capitals"
* 2003.—04. — EC Klāgenfurte
* 2002.—03. — Lincas "Black Wings"
* 2001.—02. — HK Villaha
* 2000.—01. — EC Klāgenfurte
* 1999.—00. — EC Klāgenfurte
* 1998.—99. — HK Villaha
* 1997.—98. — HK Feldkirha
* 1996.—97. — HK Feldkirha
* 1995.—96. — HK Feldkirha
* 1994.—95. — HK Feldkirha
* 1993.—94. — HK Feldkirha
* 1992.—93. — HK Villaha
* 1991.—92. — HK Villaha
* 1990.—91. — EC Klāgenfurte
* 1989.—90. — HK Feldkirha

## Ārējās saites
* Līgas oficiālā mājaslapa
Brīvība

[thumbnail|[Brīvības piemineklis, kas tiek uzskatīts par vienu no Latvijas brīvības simboliem]]
**Brīvība** ir sociālu apstākļu un attiecību kopums, kad nav pakļautības kādai varai, piemēram, politiskam, ekonomiskam vai juridiskam spēkam. Būtībā tā ir neatkarība no kādiem noteiktiem apstākļiem vai attiecībām. Brīvība ļauj rīkoties un uzvesties pēc saviem uzskatiem.

Brīvība var izpausties dažādās formās, piemēram, personīgā, politiskā, ekonomiskā, akadēmiskā vai vārda brīvība. Tā ir viena no fundamentālākajām cilvēktiesībām, kas veicina indivīda attīstību un sabiedrības progresu. Tajā pašā laikā brīvībai vienmēr ir jābūt līdzsvarā ar citu cilvēku tiesībām un sabiedrības kopējo labumu, lai novērstu haosu un sociālo nekārtību.

Līdz ar brīvību nāk atbildība par savām rīcībām un to sekām. Brīvība nozīmē ne tikai tiesības, bet arī pienākumus pret citiem sabiedrības locekļiem. Brīva sabiedrība ir tāda, kurā indivīdi apzinās savu ietekmi uz apkārtējiem un uzņemas atbildību par savu rīcību sekām.

## Skatīt arī
* Gribas brīvība

## Atsauces

## Ārējās saites
Ketelina Ponora

**Ketelina Ponora** (; dzimusi ) ir rumāņu sporta vingrotāja.

Piedalījusies divās Olimpiskajās spēlēs (, ). 2004. gadā Atēnās viņa kļuva par trīskārtēju čempioni (komandu sacensības, vingrojums uz baļķa, brīvās kustības), savukārt 2012. gadā Londonā izcīnīja sudrabu brīvajās kustībās un bronzu komandu sacensībās. Izcīnījusi trīs sudraba un divas bronzas medaļas Pasaules čempionātā. Eiropas čempionātā kļuvusi par septiņkārtēju čempioni (piecas reizes individuālajās sacensībās), tāpat divas reizes ieņēmusi 2. vietu un vienu reizi — 3. vietu.

## Ārējās saites
Janiks Aņēls

**Janiks Aņēls** (; dzimis ) ir franču peldētājs.

Piedalījies  Londonā. Tajās izcīnījis zelta medaļu 200 m brīvajā stilā un 4×100 m brīvā stila stafetē, kā arī sudrabu 4×200 m brīvā stila stafetē. 2011. gada Pasaules čempionātā garajā baseinā Ķīnā izcīnījis sudraba medaļu 4×200 m brīvā stila stafetē, pēc diviem gadiem Spānijā izcīnīja zeltu 200 m brīvajā stilā un 4×100 m brīvā stila stafetē, 2010. gada Pasaules čempionātā īsajā baseinā izcīnīja uzvaru 4×100 m brīvā stila stafetē un bronzu 4×200 m brīvā stila stafetē. Ar panākumiem startējis Eiropas čempionātos garajā baseinā gan pieaugušajiem, gan junioriem. Sportistam pašlaik (2013) pieder vairāki Francijas rekordi. Tāpat ir uzstādījis pasaules rekordu 400 m brīvajā stilā īsajā baseinā.

## Ārējās saites
Priekšpomerānijas-Greifsvaldes apriņķis

**Priekšpomerānijas-Greifsvaldes apriņķis** () ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Priekšpomerānijas-Rīgenes un Mēklenburgiše Zēplates apriņķiem, Brandenburgas zemi, kā arī Baltijas jūru un Poliju.

## Ārējās saites
Panteons

**Panteons** var būt:
* Panteons (Roma);
* Panteons (Parīze);
* Panteons (mitoloģija);
* Visiem panteona dieviem veltīts templis;
* Monumentālas kapenes, nekropole, mauzolejs.
Rīgas Valda Avotiņa pamatskola

**Rīgas Valda Avotiņa pamatskola** (iepriekšējais nosaukums - **Rīgas Valda Avotiņa pamatskola - attīstības centrs**, nomainīts 01.09.2020.) ir speciālā pamatskola Rīgā, kurā mācības notiek no 1. līdz 9. klasei. Tā atrodas Salaspils ielā 14, Ķengaragā.

Skolā strādā 42 pedagogi (2025).

## Izglītības programmas
* Vispārējās pamatizglītības programma, 
* Speciālās pamatizglītības programma izglītojamajiem ar valodas traucējumiem (21015511), 
* Speciālās pamatizglītības programma izglītojamajiem ar mācīšanās traucējumiem (21015611), 
* Speciālās pirmsskolas izglītības programma izglītojamajiem ar jauktiem attīstības traucējumiem (01015611).

### Interešu izglītības programmas
* Ansambļi
* Foto
* Zīmēšana, jaunrade un zīda apgleznošana
* Sporta spēles

## Atsauces
Ella Ficdžeralda

**Ella Džeina Ficdžeralda** (; dzimusi , mirusi ), pazīstama arī kā "Dziesmas pirmā lēdija", "džeza karaliene", "lēdija Ella", bija amerikāņu dziedātāja. Viņas balss diapazons bija trīs oktāvas. Viņas karjera ilga gandrīz 60 gadus, šajā laikā E. Ficdžeralda ieguva 13 *[[Grammy]]* balvas. Tāpat ir saņēmusi Prezidenta brīvības medaļu, kas ir augstākais civilais apbalvojums ASV. Vairāki viņas darbi ir iekļauti *Grammy* slavas zālē.Mūziku iepazīst baznīcā, pēc tam klausās Luisu Ārmstrongu, Bingu Crosbiju un grupu “The Boswell Sisters”. Pēc mātes nāves 1932. gadā par viņu vienu gadu rūpējās patēvs, pēc tam pārceļas pie tantes. Karjera sākas 17 gadu vecumā 1934. gada 21. novembrī. 1935. gada janvārī iepazīstas ar Čiku Vebu, kurš nesen meklējis dziedātāju sievieti. Šīs grupas sastāva tapa daudzas viņas dziesmas.
Example

**Eliots Džons Glīvs** (; dzimis ), labāk zināms ar pseidonīmu ***Example***, ir britu dziedātājs un reperis. Visplašāk zināms ar singliem *[[Changed the Way You Kiss Me]]*-un *[[Stay Awake]]*, kuri abi ir ieguvuši 1. vietu Lielbritānijas singlu topā.

Viņa pseidonīms ir radiies no tā, ka viņa iniciāļi ir "E. G.", kas latīņu valodā ir saīsinājums no frāzes *exempli gratia* ("piemēram").

## Biogrāfija
*Example* ir dzimis Fulhemā, Londonā, divu bērnu ģimenē. Viņš mācijās *All Saints Primary School* Fulhemā, bet pēc tam — Eškroftas Tehnoloģiju akadēmijā. 2000. gadā *Example* iestājās Londonas Universitātē, lai studētu filmu režisēšanu.

Viņš ir precējies ar austrāliešu modeli un akrisi Erinu Maknaugtu. Viņam ar sievu ir divi dēli, Evanders Maksvels Glīvs un Enio Stenlijs Glīvs 
## Diskogrāfija

*Example* ir izdevis 5 studijas albumus, no kuriem sekmīgākais ir *[[Playing in the Shadows]]*, kas ir ieguvis 1. vietu Lielbritānijas albumu topā. Karjeras laikā *Example* ir izdevis vairākus singlus, 6 no viņiem ir sasnieguši top 10 Lielbritānijas singlu topā, divi — *[[Changed the Way You Kiss Me]]*-un *[[Stay Awake]]* — ir ieguvuši 1. vietu tajā.

## Atsauces

## Ārējās saites
*
Uldis Mārtiņš Klauss

**Uldis Mārtiņš Klauss** (dzimis , miris ) bija latviešu ekonomists un politiķis.

## Biogrāfija
Uldis Mārtiņš Klauss ir dzimis  Rīgā. Latvijā arī ieguvis pirmo izglītību. 2. pasaules kara beigās kopā ar ģimeni dodas bēgļu gaitās uz Vāciju. Tur Uldis Klauss beidzis Ebenveileras latviešu ģimnāziju. Izglītošanos turpinājis Kolumbijas Universitātē Ņujorkā, ko absolvējis 1957. gadā, iegūstot maģistra grādu ekonomikā. Pēc studiju beigšanas strādājis pie uzņēmēja J.Risberga (General Builders Corp.) par galveno finanšu vadītāju.

No 1978.līdz 1981. gadam bijis Deutsche Unionbank G.m.b.H Frankfurt-Hamburg direktors un viceprezidents. Bijis arī *Banker Trust Company* viceprezidents un kopš 1981.gada *Long Island Trust Company* un *Bank of New York* viceprezidents.  Bijis aktīvs arī trimdas latviešu sabiedriskajā dzīvē. Bijis Ņujorkas latviešu kredītsabiedrības priekšsēdētājs, patiesības fonda kasieris un latviešu fonda revidents. Darbojies arī Ņujorkas latviešu organizācijas padomes valdē, bijis arī tās priekšsēdētājs. Amerikas Latviešu apvienibas vicepriekšsēdētājs un apgāda vadītājs. PBLA loceklis un Daugavas Vanagu jaunatnes nozares vadītājs.

1990. gadu sākumā pārcēlies atpakaļ uz dzīvi Latvijā un bijis viens no Latvijas ekonomikas atveseļošanas programmas "Latvija-2000" izstrādātājiem. 1993. gadā viņš kļuva par Latvijas Bankas prezidenta padomnieku, kā arī kases un finanšu aprites pārvaldes priekšsēdētāju. 2002. gadā ievēlēts 8. Saeimā no partijas "Jaunais laiks" saraksta. Uldis Klauss bija jaunākās latviešu studentu korporācijas Fraternitas Vanenica biedrs.

Miris  Rīgā. Apbedīts Cēsu pilsētas kapos.

## Atsauces

## Ārējās saites
* CVK profils
Pinnes

[thumbnail|250px|14 gadus veca jaunieša pinnes [pubertātes vecumā]]
**Pinnes** jeb **pūtītes** () ir izplatīta ādas slimība, kas izpaužas kā mazi strutaini ādas audu iekaisumi pastiprinātas tauku dziedzeru sekrēcijas rezultātā. Tās visbiežāk skar seju, muguru un krūtis. Pinnes parasti pastiprināti parādās pubertātes vecumā, bet tās var būt arī maziem bērniem un pieaugušiem cilvēkiem dažādu iemeslu dēļ. Piņņu ārstēšanas pamatā ir iekšējo orgānu darbības traucējumu novēršana.

Pinnes pēc izskata un izveidošanas procesa iedalās baltajās pinnēs (*milium*), melnajās pinnēs jeb komedonos (*comedo*), parastajās jeb jaunības pinnēs (*acne vulgaris*, *acne juvenilis*), mezglveida pinnēs (*acne conglobata*) un sarkanajās pinnēs (*acne rosacea*).

## Ārējās saites

*
Anklama

**Anklama** (), oficiāli **[[Hanza]]s pilsēta Anklama** () ir pilsēta Vācijā, Mēklenburgā-Priekšpomerānijā, uz dienvidaustrumiem no Greifsvaldes pie Pēnes upes. Limbažu sadraudzības pilsēta. Oto Lilientāla memoriālais muzejs.

## Vēsture
Vikingu laikos pie mūsdienu Anklamas bija vikingu apmetne, mūsdienās saukta par Alteslāgeri (*Altes Lager*, "vecā nometne"), kurā atrasti arī priekšmeti no Baltijas.

Anklama veidojusies vendu apmetnes vietā. Kopš 1244. gada tai ir pilsētas tiesības, 1283. gadā to uzņēma Hanzas sastāvā. Stipri izpostīta Trīsdesmitgadu kara laikā, kad par Anklamu notika sīvas cīņas. 
No 1648. gada Anklama bija Zviedru Pomerānijas sastāvā. 1676. gadā pilsētu ieņēma kūrfirsta Frīdriha Vilhelma I spēki, bet Lielā Ziemeļu kara laikā 1713. gadā Krievijas karaspēks, pēc kara 1720. gadā pilsētas dienvidu daļu iekļāva Prūsijā, un līdz 1815. gadam pilsēta bija sadalīta starp Prūsiju un Zviedriju pa Pēnes upi. 
Anklma smagi cieta Otrā pasaules kara laikā, vispirms ASV uzlidojumos, vēlāk PSRS uzbrukumā.

## Novadnieki
Anklamā dzimuši kara lidotājs Nikolajs fon Belovs (*Nicolaus von Below*, 1907-1983), diplomāts Ulrihs fon Hasels (*Ulrich von Hassell*, 1881-1944), aviācijas pionieris Oto Lilientāls (*Otto Lilienthal*, 1848-1896) un VDR politiķis Ginters Šabovskis (*Günter Schabowski*, 1929). Valodnieks Johans Kristofs Adelungs savulaik mācījās pilsētas skolā.

## Atsauces

## Ārējās saites
Braiens Trotjē

**Braiens Trotjē** (*Bryan Trottier*; dzimis ) ir bijušais kanādiešu hokejists, centra uzbrucējs, vēlāk arī treneris. Savas karjeras laikā NHL aizvadījis 18 sezonas, sešas reizes izcīnot Stenlija kausu, bet pa reizei iegūstot arī Harta, Kona Smita un Ārta Rosa balvas.

## Spēlētāja karjera
Profesionāļa karjeru Trotjē uzsāka 1975.—76. gada sezonā, kad pievienojās NHL klubam Ņujorkas "Islanders", gūstot 95 punktus un sezonas izskaņā kā līgas labākajam debitantam iegūstot arī Kaldera balvu. 1977.—78. gada sezonu Trotjē noslēdza kā līgas otrs rezultatīvākais spēlētājs aiz Gija Leflēra, taču 1978.—79. gada sezonā bija pats rezultatīvākais, attiecīgi iegūstot Ārta Rosa balvu. Trotjē tika atzīts arī par sezonas vērtīgāko spēlētāju, iegūstot Harta balvu.

Nākamajās četrās sezonās Trotjē bija viens no galvenajām Ņujorkas "Islanders" panākumu atslēgām, klubam izcīnot uzreiz četrus Stenlija kausa titulus pēc kārtas. 1979.—80. gada sezonā Trotjē kā izslēgšanas kārtas vērtīgākais spēlētājs ieguva arī Kona Smita balvu.

Turpmākajās sezonās Trotjē vēl joprojām bija viens no komandas vadošajiem uzbrucējiem, taču pēc 1987.—88. gada sezonas uzbrucēja rezultativitāte strauji kritās, 1989.—90. gada sezonu noslēdzot vien ar 24 punktiem, kā rezultātā hokejists no "Islanders" rindām tika atlaists.

1990. gada vasarā Trotjē pievienojās Pitsburgas "Penguins" vienībai, nākamajās divās sezonās izcīnot savu piekto un sesto Stenlija kausu. 1992.—93. gada sezonu hokejists izlaida, taču pēc 1993.—94. gada sezonas, kuru aizvadīja "Penguins", nolēma beigt savu profesionāļa karjeru.

Kanādas hokeja izlases rindās Trotjē spēlējis 1981. gada Kanādas kausā, taču 1984. gada turnīru hokejists izlēma aizvadīt ASV hokeja izlases sastāvā.

## Trenera karjera
No 1994. līdz 1997. gadam Trotjē strādāja kā Pitsburgas "Penguins" trenera asistents. 1997.—98. gada sezonā Braiens bija AHL kluba Portlendas "Pirates" galvenais treneris, taču nākamās četras sezonas bija Kolorādo "Avalanche" trenera asistents. 2002.—03. gada sezonā Trotjē bija Ņujorkas "Rangers" galvenais treneris, taču sezonas vidū viņš tika atlaists.

## Ārējās saites
Melchior

***Melchior*** var būt:
* Melhiors — vara un niķeļa sakausējums;
* Melhiora — polārstacija;
* Melhiora salas — arhipelāgs Antarktikā;
* Daniela Melšiora (*Daniela Melchior*; 1996) — portugāļu aktrise.
Melhiora

**Melhiora** () ir Argentīnas vasaras polārstacija Antarktīdā. Izvietota Gammas salas ziemeļaustrumu galā Melhiora salu grupā Dalmaņa līcī Pālmera arhipelāgā. Izveidota 1947. gada 21. martā. Stacijas sākotnējais nosaukums bija **Melhioras kara flotes bāze** (*Destacamento Naval Melchior*), kas 1990. gadā tika nomainīts uz tagadējo nosaukumu. Līdz 1961. gada 30. novembrim stacija funkcionēja nepārtrauktā režīmā, kopš tā laika — tikai kā vasaras stacija.

Stacija sastāv no četrām ēkām, kurās vasaras sezonā var izmitināties līdz 36 cilvēkiem. Galvenās izpētes jomas ir meteoroloģija, okeanoloģija, jūras bioloģija un medicīna.

Uz netālu ziemeļos esošās Lambdas salas (argentīniešu avotos — 1. maija sala) atrodas 1942. gadā uzstādītā 1. maija bāka, kas kā vēstures piemineklis Nr. 29 iekļauta Antarktikas Līguma speciāli aizsargāto vietu sarakstā.

## Atsauces

## Ārējās saites

* Melchior Station / Gamma Island
Sēja

**Sēja** var būt:
* Sēja — sēšana
* Sēja — apdzīvota vieta Saulkrastu novada, Sējas pagastā.

## Cilvēku ar šādu uzvārdu
* Ludvigs Sēja (1885—1962) — Latvijas diplomāts.
Singls

[thumb|[Vinila plate|Vinila platē ierakstīts singls]]
**Singls** ir mūzikas izdevuma veids, kurā ir mazāk dziesmu nekā albumā un pat minialbumā. Singls var tikt pārdots daudzos dažādos formātos. Lielākajā daļā gadījumu singls ir dziesma, kas izdota atsevišķi no albuma, taču tāpat parādās arī albumā, taču reizēm ir gadījumi, kad tas tiek izdots reklāmas materiāliem vai vienkārši kā ieraksts, kas nav iekļauts albumā.

Pašlaik trīs vispārdotākie singli pasaulē ir:
* Bings Krosbijs — *[[White Christmas]]* (50 miljoni kopiju),
* Eltons Džons — *[[Candle in the Wind 1997]] / [[Something About the Way You Look Tonight]]* (33 miljoni kopiju),
* Bings Krosbijs — *[[Silent Night]]* (30 miljoni kopiju).

## Skatīt arī
* Mūzikas albums
* EP ieraksts
* Demo ieraksts

## Atsauces
Koris

thumb|Angļu skolas koris
**Koris** (no  — ‘pūlis’) ir dziedātāju ansamblis, kas pamatā izpilda kora mūziku — mūziku, kas rakstīta koru vajadzībām.

Koris kā dziedātāju ansamblis ir sastopams ļoti daudzos mūzikas žanros — sākotnēji tā bija garīgā un klasiskā mūzika, mūsdienās kori izpilda arī džeza, gospeļa, blūza un pat roka kompozīcijas.

## Koru uzbūve
thumb|Vācu koris ''Kantorei'' orķestra priekšā
Visbiežāk korus vada diriģenti un tie sastāv no četrām "balsīm", kas kopā veido četrbalsīgu harmoniju, taču būtībā "balsu" skaits var būt neierobežoti liels, kamēr vien ir kāds, kas var šo partiju izdziedāt. Angļu komponists Tomass Teliss 1570. gadā sarakstīja skaņdarbu *[[Spem in alium]]*, kas paredzēts četrdesmit "balsīm" — astoņiem koriem, katrā pa piecām "balsīm"; mūsdienu poļu komponista Kšištofa Perendecka darbā *Stabat Mater* izpildījumā piedalījās trīs kori ar katrā sešpadsmit "balsīm" — kopā 48 "balsis".

Kori mēdz dziedāt gan ar, gan bez instrumentāla pavadījuma. Dziedāšanu bez instrumentāla pavadījuma parasti dēvē par *[[A Cappella]]*. Instrumentu klāsts, kas var papildināt kori, var būt ļoti plašs — sākot ar pilnu simfonisko orķestri un beidzot ar klavierēm vai ērģelēm — abi minētie instrumenti bieži tiek izmantoti arī tad, kad kopējais instrumentu skaits ir plašāks.

## Ārējās saites
Restorāns

[thumb|Restorāns [Rīga|Rīgā]]
**Restorāns** ir iestāde, kas sagatavo un pasniedz ēdienu un dzērienu klientiem, apmaiņā saņemot naudu, ko tie samaksā pirms pasniegšanas vai pēc tās. Pārtika, lielākoties, tiek pasniegta restorānam piederošās telpās, taču pastāv arī iestādes, kas praktizē ātrās ēdināšanas un ēdienu piegādi. Restorāni var būt ļoti atšķirīgi gan izskata, gan izcenojumu, gan ēdiena ziņā, kas iekļauj milzīgu dažādību ēdienu pēc stila un apkalpošanas.

Vārds "restorāns" cēlies no franču darbības vārda *restaurer*, kas nozīmē "atjaunot". Galvenos ēdiena gatavotājus sauc par pavāriem, kamēr pārējie darbi restorānos bieži notiek ļoti vienkārši un sistemātiski.

## Ārējās saites
Lāslo IV Kumāns

**Lāslo IV Kumāns** (, , , ; dzimis , miris ) bija Ungārijas un Horvātijas karalis no 1272. līdz 1290. gadam (līdz 1277. gadam valdīja reģente - karaļa māte Kumānu Elizabete). Iesauka Kumāns radusies, jo karalis lielu daļu laika pavadīja savu sabiedroto, kumānu (polovciešu), nevis ungāru, sabiedrībā. Kumāni masveidā Ungārijā ienāca, glābjoties no mongoļiem. Karalis neveiksmīgi centās apvienot sadrumstaloto valsti. 1290. gadā neskaidru iemeslu dēļ Lāslo nogalināja viņa sabiedrotie kumāni.
Je Šiveņa

**Je Šiveņa** (, , , ; dzimusi ) ir ķīniešu peldētāja.

Peldēšanā sākusi trenēties 2003. gadā. 2011. gada Pasaules čempionātā garajā baseinā Ķīnā viņa uzvarēja 200 m kompleksajā peldējumā, 2010. gada Pasaules čempionātā īsajā baseinā izcīnīja divas sudraba medaļas. 2010. gada Āzijas spēlēs viņa svinēja uzvaru gan 200 m, gan 400 m kompleksajos peldējumos.

Piedalījusies  Londonā. Tajās izcīnījusi zelta medaļu 200 m un 400 m kompleksajos peldējumos. Pirms Olimpiskajām spēlēm viņas personiskais rekords 400 m distancē bija 4:33,79 min, ko bija uzstādījusi 2010. gada Āzijas spēlēs. Olimpisko spēļu finālā viņa distanci veica 4:28,43, tādējādi otro reizi sacensībās viņa laboja savu personisko rekordu, kā arī bija uzstādījusi pasaules rekordu. Pēdējos 50 metrus viņa veica 28,93 sekundēs, kas ir ātrāk nekā Raiens Lohte (Olimpisko spēļu zelta medaļas ieguvējs 400 m kompleksajā peldējumā) — viņš šo posmu veica 29,10 sekundēs. Je kopumā distanci veica tikai par apmēram 23 sekundēm lēnāk nekā to paveica R. Lohte. Šis sasniegums kļuva par pamatu diskusijām par dopinga lietošanu. Tomēr vēlāk tika paziņots, ka Je dopinga proves bijušas negatīvas.

## Atsauces

## Ārējās saites
1262. gads

**1262. gads** () bija gads, kas pēc Jūlija kalendāra sākās svētdienā.

## Notikumi
* 3. februāris — Kaujā pie Lielvārdes žemaiši sakauj Livonijas ordeni
* notiek Lielā prūšu sacelšanās
* Lietuvas karalis Mindaugs lauž savienību ar Livonijas ordeni un vienojas ar lielkņazu Aleksandru Ņevski par militāru sadarbību
* Lietuvas-Livonijas karš:
** Mindauga karagājiens uz Cēsīm
** Novgorodas krievu karagājiens uz Tartu
** rudenī Livonijā ierodas jaunais mestrs Verners fon Breithauzens
* Sāmsaliešu sacelšanās (1262)
* sākta celt Raunas pils
* pirmoreiz rakstos minēti Drusti
* pāvests Urbāns IV atļauj saīsināt dalību krusta karos Livonijā un Kursā uz laiku, kas mazāks par vienu gadu
* Islande atzīst Norvēģijas karaļa varu pār salu
* Bartolomejs Anglis iecelts par franciskāņu ordeņa priekšstāvi Saksijā
* sākās Džuči ulusa karš ar mūsdienu Irānas teritorijā izveidoto Hulegu ulusu par ietekmi Vidusāzijā un Ziemeļkaukāzā

## Dzimuši
* 5. augusts — Lāslo IV Kumāns (Kun IV. László), Ungārijas karalis (miris 1290.)

## Miruši
Greifsvalde

**Greifsvalde** (), oficiāli **Universitātes un [[Hanza]]s pilsēta Greifsvalde** () ir pilsēta Vācijā, Mēklenburgā-Priekšpomerānijā, starp Rostoku un Ščecinu. Pilsēta pazīstama ar savu universitāti. Viena no "gados jaunākajām" Vācijas pilsētām — no apmēram 55 000 pilsētas iedzīvotāju, 12 500 ir universitātes studenti un 5 000 — tās darbinieki. Greifsvalde ir gāzes vada *[[Nord Stream]]* Vācijas puses galapunkts.

## Vēsture
thumb|left|180px|Greifsvaldes panorāma 1552. gadā
thumb|left|180px|Zviedru laikā celtā Greifsvaldes Universitātes galvenā ēka (1747—1750)
Greifsvalde dibināta 1199. gadā ap cisterciešu dibināto klosteri. Pilsēta attīstījās kā sāls tirdzniecības centrs. 13. gadsimta beigās iekļāvās Hanzas savienībā. 1456. gadā Greifsvaldē tika dibināta Grifu akadēmija (*Academia Gryphica*), kuras patrons bija Pomerānijas hercogs Vartislavs IX. 1631. gadā Greifsvaldi ieņēma zviedri un pēc Trīsdesmitgadu kara (1648. gadā) Greifsvalde oficiāli iekļāvās Zviedrijā. Greifsvalde bija Zviedru Pomerānijas galvaspilsēta līdz Vīnes kongresam 1815. gadā, kad to piešķīra Prūsijai.

## Zinātniskie institūti
Pilsētā atrodas veterinārās pētniecības Frīdriha Leflera institūta (*Friedrich-Loeffler-Institut*) galvenais birojs, viens no diviem Vācijā Maksa Planka Plazmas fizikas institūtiem, Alfrēda Krupa Padziļinātās pētniecības institūts un Zemo temperatūru plazmas fizikas institūts. Maksa Planka Plazmas fizikas institūtā kopš 2005. gada tiek būvēts kodoltermiskais reaktors *Wendelstein 7-X*. Saules bateriju un jahtu ražošanas uzņēmumi. 44% no pilsētas iedzīvotājiem ikdienā pārvietojas ar velosipēdiem.

## Cilvēki
Greifsvaldes Universitātē darbojušies dzejnieks Ernsts Morics Arnts (*Ernst Moritz Arndt*, 1769—1860, viņa vārdā nosaukta universitāte), reliģijas reformators Johanness Būgenhāgens (*Johannes Bugenhagen*, 1485—1558), patologs Gerhards Domagks (*Gerhard Domagk*, 1895—1964), ķirurgs Teodors Bilrots (*Theodor Billroth*, 1829—1894), fiziķis Johanness Štarks (*Johannes Stark*, 1874—1957).

### Greifsvaldē dzimuši
* Heinrihs Cimmers (*Heinrich Zimmer*, 1890–1943) — indologs
* Hanss Fallada (*Hans Fallada*, 1893—1947) — rakstnieks 
* Kaspars Dāvids Frīdrihs (*Caspar David Friedrich*, 1774—1840) — gleznotājs
* Gerhards Gencens (*Gerhard Gentzen*, 1909—1945) — matemātiķis
* Volfgangs Kepens (*Wolfgang Koeppen*, 1906—1996) — rakstnieks
* Felikss Kross (*Felix Kroos*, 1991) — futbolists
* Tonijs Kross (*Toni Kroos*, 1990) — futbolists
* Johans Kārlis Rodbertuss (*Johann Karl Rodbertus*, 1805—1875) — ekonomists
* Robins Šolkovi (*Robin Szolkowy*, 1979) — daiļslidotājs

## Atsauces

## Ārējās saites
90 (skaitlis)

**90 (deviņdesmit)** ir skaitlis, kas veselo skaitļu rindā atrodas starp 89 un 91. Romiešu skaitļu sistēma 90 tiek pierakstīts šādi — XC —, bet binārajā skaitīšanas sistēmā deviņdesmit ir 1011010, oktālajā skaitīšanas sistēmā — 132 un heksadecimālajā skaitīšanas sistēmā — 5A. Sadalot 90 pirmskaitļos, sanāk .

Ķīmisko elementu periodiskā tabulā 90 ir torija (Th) atomskaitlis. Latvijā un daudzās citās valstīs transportlīdzekļu ātruma ierobežojums ārpus apdzīvotām vietām ir 90 km/h. Ģeometrijā 90° veido taisnu leņķi. Zemes Ziemeļpola un Dienvidpola ģeogrāfiskais platums ir 90°. Futbolā spēles ilgums bez papildlaika ir 90 minūtes. Daudzās augstskolās vienas lekcijas ilgums parasti ir 90 minūtes.

## Skatīt arī
* 90. gads
* 90. gads p.m.ē.
10. gadsimts p.m.ē.

**10. gadsimts p.m.ē.** bija gadsimts, kas sākās 1000. gadā p.m.ē. un beidzās 901. gadā p.m.ē.

## Eiropa
* Senajā Grieķijā turpinājās "tumšie laikmeti".
* Tika dibināta Sparta.
* Feniķieši dibināja savu pirmo koloniju (mūsdienās Larnaka) Kipras salā.
* Centrāleiropā radās Halštates kultūra.
* Ķeltu ciltis apmetās uz dzīvi Īrijas salā.
* Mūsdienu Francijas teritorijā tika aizsākta tradīcija veikt mirušo cilvēku kremēšanu.
* Mūsdienu Krievijas Eiropas daļas dienvidos un Ukrainas dienvidos dominēja kimeru ciltis.
* Somugru ciltis no Urālu kalniem ieradās Baltijas jūras piekrastē, bet maģāri (ungāri) atdalījās no pārējām somugru ciltīm un uzsāka kustību uz dienvidiem.

## Āzija
* Ķīnā turpināja valdīt Džou dinastijas valdnieki.
* Korejas pussalā un Ķīnas ziemeļos vietējie iedzīvotāji izgatavoja pirmos čuguna traukus.
* Mūsdienu Vjetnamas ziemeļos radās Dongšonas kultūra, kad iedzīvotāji veica pāreju no akmens uz bronzas laikmetu.

### Tuvie Austrumi
* Tuvajos Austrumos dominēja feniķieši un asīrieši.
* Zālamans pēc sava tēva Dāvida nāves kļuva par Izraēlas Karalistes karali.
* Jeruzalemē Zālamans uzcēla Zālamana templi.

### Indijas subkontinents
* Radās kastu sistēma. Sabiedrībā dominēja priesteri. Iespējams, šajā gadsimtā tika pierakstīti hinduisma svētie raksti Vēdas. Pirms tam tās tika nodotas nākamajām paaudzēm mutvārdu formā.
* Indoeiropiešu tautas ienāca mūsdienu Gudžarātas teritorijā.
* Iespējams tika uzsākts Mahābhāratas eposa rakstīšanas process.

## Āfrika
* Senajā Ēģiptē beidza valdīt 21. dinastijas faraoni.

## Amerika
* Mūsdienu Amerikas Savienoto Valstu austrumu teritorijā (Ohaio, Kentuki, Indiānas, Pensilvānijas un Rietumvirdžīnijas štatos) radās Amerikas pamatiedzīvotāju radītā Adenas kultūra.
* Gadsimta beigās Dienvidamerikā mūsdienu Peru teritorijā radās Čavinas kultūra.
Antans Kavaļausks

**Antans Kavaļausks** (; dzimis  Viļņā) ir bijušais lietuviešu basketbolists, spēlēja centra un spēka uzbrucēja pozīcijās, Lietuvas basketbola izlases dalībnieks. Karjeras pēdējās sezonās pārstāvēja Lietuvas klubu Kauņas "Žalgiris". Spēlējis arī Rīgas VEF, kura sastāvā divas reizes kļuvis par Latvijas Basketbola līgas čempionu.

## Karjera
2003. gadā pārcēlies mācīties un spēlēt basketbolu uz ASV. Pārstāvējis Teksasas *A&M* universitātes basketbola komandu NCAA turnīrā. Pēc augstskolas beigām netika izvēlēts NBA draftā un arī spēlēs NBA vasaras līgā Hjūstonas "Rockets" sastāvā neizdevās iegūt līgumu ar NBA komandu.

Profesionāļa karjeru uzsācis 2007. gadā, kad vienu sezonu aizvadīja Grieķijas klubā Atēnu "Panionios". Arī nākamo sezonu spēlēja Grieķijā, šoreiz *[[Kavala B.C.|Kavala]]* kluba sastāvā. 2009.—2010. gada sezonā A. Kavaļausks bija Itālijas kluba *[[Juvecaserta Basket]]* spēlētājs, savukārt 2010.—2011. gada sezonā — *[[Società Veroli Basket]]*.

2011. gadā parakstīja līgumu ar Latvijas klubu Rīgas VEF. Tā sastāvā 2012. gada pavasarī kļuva par LBL čempionu. Turpināja spēlēt VEF sastāvā arī nākamajā sezonā, vēlreiz uzvarot LBL un sekmīgi nospēlējot Eiropas kausa izcīņā. Pēc šīs sezonas A. Kavaļausks pārgāja uz Spānijas basketbola līgas klubu Bilbao "Bizkaia Basket", kur spēlēja kopā ar bijušo komandas biedru VEF sastāvā Dairi Bertānu. 2014. gada vasarā pievienojās Lietuvas klubam Viļņas "Lietuvos rytas", tādējādi pirmo reizi pārstāvot savas valsts klubu komandu. 2016. gadā pārgājis uz vadošo Lietuvas komandu Kauņas "Žalgiris".

2019. gada vasarā beidza profesionālā basketbola karjeru.

### Nacionālā izlase
Spēlējis Lietuvas junioru izlasē. Lietuvas pieaugušo basketbola izlasē debitēja tikai 2012. gadā, kad komanda izjuta gara auguma spēlētāju deficītu. Nelielā konkurencē A. Kavaļauskam izdevās izcīnīt tiesības pārstāvēt Lietuvas izlasi , kur komanda ieņēma astoto vietu. Kopā ar Lietuvas izlasi izcīnīja sudraba medaļas 2015. gada Eiropas čempionātā.

## Atsauces

## Ārējās saites
Riteņbraukšana 2012. gada vasaras olimpiskajās spēlēs — grupas brauciens vīriešiem

**Vīriešu [[šosejas riteņbraukšana]]s grupas brauciena** sacensības **[[2012. gada vasaras olimpiskās spēles|2012. gada Olimpiskajās spēlēs]]** norisinājās 28. jūlijā 10.00 Londonas centrālajā un dienvidrietumu daļā, kā arī Sari ziemeļdaļā, sākoties un noslēdzoties *The Mall* ielā.

Savu čempiona titulu nevarēja aizstāvēt spānis Samuels Sančess, jo 2012. gada Tour de France laikā viņš guva savainojumu un nepiedalījās. Sacensību startu klātienē vēroja vairāk kā miljons skatītāju, kas bija jauns rekords Olimpiskajām sacīkstēm.

Sacensībās uzvarēja Kazahstānas pārstāvis Aleksandrs Vinokurovs. Viņš sprintā pārspēja Kolumbijas pārstāvi Rigoverto Uranu, kurš saņēma sudraba medaļu. Norvēģijas pārstāvis Aleksanders Kristofs uzvarēja sprinta finišā sekojošajā grupā un ieguva bronzu.

## Starta saraksts un rezultāti
thumb|left|Pelotons sacensību sākumā Londonas dienvidrietumu daļā, ceļā uz Bokshilu.
[right|thumb|Sacensību norise [Tedingtona|Tedingtonā]] 
Starta saraksts tika publicēts 23. jūlijā.

Tabulā zemāk "t.p.l." norāda, ka braucējs līniju šķersoja tajā pašā grupā kā sportists pirms viņa un tāpēc saņēmis tādu pašu finiša laiku. 

thumb|right|Aleksandrs Vinokurovs atrāviena grupas vadībā, aptuveni 10 kilometrus pirms finiša. 
;Ārpus laika limita (OTL)
:Saskaņā ar UCI noteikumiem viendienas sacensībām (sadaļa 2.3.039), "Katrs braucējs, kurš pārsniedzis uzvarētāja laiku par vairāk kā 5%, netiek attēlots kā finišējis." Pielietojot šo noteikumu Vinokurova rezultātam, laika limits bija 6 stundas, 3 minūtes un 14 sekundes.

## Atsauces
Melhiora salas

**Melhiora salas** (, , ) ir neapdzīvotu salu arhipelāgs Antarktīdas pussalas rietumu piekrastē Antarktikā. Izvietojies Pālmera arhipelāgā Dalmaņa līcī starp Anveras un Brabantas salam. Stiepjas 12 km garumā ziemeļu-dienvidu virzienā, sastāv no divām salu grupām, ko atdala šaurums. Lielākās ir Ētas un Omegas salas austrumu grupā. Arhipelāgu 1874. gada janvārī atklāja Vācijas antarktiskā ekspedīcija Eduarda Dalmaņa vadībā, bet nosaukumu tam nepiešķīra. Salas pētīja Francijas antarktiskā ekspedīcija 1903.—1905. gados, kas Ētas un Omegas salas noturēja par vienu salu un nosauca to Francijas kara flotes viceadmirāļa Žila Melhiora *(Jules-Bernard-François Melchior)* vārdā. Salas 1942.—1943. gadā pētīja Argentīnas antarktiskā ekspedīcija un piešķīra atsevišķām salām nosaukumus pēc grieķu alfabēta burtiem.

1947. gadā uz vienas no rietumu grupas salām — Gammas salas Argentīna ierīkoja Melhioras polārstaciju (līdz 1961. gada novembrim — vissezonas, vēlāk — vasaras stacija).

Uz arhipelāga ziemeļrietumu daļā esošās Lambdas salas (argentīniešu avotos — 1. maija sala) atrodas 1942. gadā uzstādītā 1. maija bāka, kas kā vēstures piemineklis Nr. 29 iekļauta Antarktikas Līguma speciāli aizsargāto vietu sarakstā.

## Atsauces
Sorbona (nozīmju atdalīšana)

**Sorbona** (arī Sorbonna) var būt:

* Sorbonas koledža (*Collège de Sorbonne*) — Parīzes universitātes Teoloģijas fakultātes vēsturiskais nosaukums;
* Parīzes Universitāte, ieskaitot mūsdienu *L'université Paris-1 Panthéon-Sorbonne*; *L'université Sorbonne Nouvelle - Paris 3*; *L'université Paris Sorbonne-Paris IV*;
* Parīzes universitātes vēsturiskās ēkas, tā skaitā baznīca* Chapelle Ste Ursule de la Sorbonne*;
* Laukums Parīzē: *Place de la Sorbonne*
Valērijs Kravcovs

**Valērijs Kravcovs** (; dzimis ) ir Latvijas krievu politiķis. Bijis 10. Saeimas deputāts, pārstāvējis partiju "Saskaņa".

## Biogrāfija

### Dzīves sākums un izglītība
Valērijs Kravcovs ir dzimis  Prokopjevskas pilsētā Kemerovas apgabalā. No 1976. līdz 1980. gadam mācījies Meždurečjes Kalnrūpniecības tehnikumā kalnu elektromehāniskajā nodaļā. No 1980. līdz 1986. gadam studējis Sibīrijas Metalurģiskajā institūtā, melnās metalurģijas fakultātē, iegūta kvalifikācija inženieris-metalurgs.  iegūta profesija kalnu tehniķis-elektromehāniķis. No 1988. līdz 1991. gadam studējis Maskavas tērauda un kausējumu institūta metālu iegūšanas procesu fakultātē, iegūta kvalifikācija: metalurģijas maģistrs.

### Darba pieredze
No 1979. līdz 1988. gadam strādājis Krievijas PFSR. 1988. gadā sācis strādāt "Liepājas Metalurgā" par tērauda kausēšanas ražotnes inženieri. No 1996. līdz 1997. gadam bija galvenais skaitļošanas sistēmu speciālists tajā pašā rūpnīcā, no 1997. līdz 1998. gadam bija mārketinga nodaļas vadītājs. No 1998. līdz 2009. gadam bija uzņēmuma "TONUS ELAST" finanšu direktors.

### Politiskā karjera
2009. gadā piedalījies Liepājas domes vēlēšanās no apvienības "Saskaņas Centrs" saraksta, ticis ievēlēts. Latviešu valodas neprasmes dēļ viņš sev algoja tulku, kas nāca uz domes sēdēm. 2010. gadā ievēlēts 10. Saeimā. Nacionālās apvienības frakcijas deputāti rosināja V. Kravcovu valodas neprasmes dēļ izslēgt no parlamenta, taču tas nenotika. 2011. gadā Saeima tika atlaista un V. Kravcovs nepiedalījās 11. Saeimas vēlēšanās, paziņojot par vēlmi piedalīties 2014. gada Eiropas Parlamenta vēlēšanās. 2013. gadā uzrakstīja iesniegumu par izstāšanos no partijas "Saskaņa", kā iemeslu minot savu darbību Liepājas Krievu kopienā.

## Privātā dzīve
Valērijs Kravcovs ir precējies, ir trīs bērni. Brīvajā laikā nodarbojas ar boksu, kalnu slēpošanu, vindsērfingu un daivingu.

## Atsauces

## Ārējās saites

* Oficiālā mājaslapa
* ''Twitter'' konts
42 (skaitlis)

**42 (četrdesmit divi)** ir skaitlis, kas veselo skaitļu rindā atrodas starp 41 un 43. Romiešu skaitļu sistēmā 42 tiek pierakstīts šādi — XLII —, bet binārajā skaitīšanas sistēmā četrdesmit divi ir 101010, oktālajā skaitīšanas sistēmā — 52 un heksadecimālajā skaitīšanas sistēmā — 2A. Sadalot 42 pirmreizinātājos, iegūst .

Gada 42. diena ir 11. februāris. Matemātikā 42 ir viens no Katalāna skaitļiem. No asteroīdiem 42 numurs ir piešķirts Izīdai. Ķīmisko elementu periodiskā tabulā 42 ir molibdēna (Mo) atomskaitlis. Japāņu kultūrā skaitlis 42 tiek uzskatīts par nelaimīgu. Suņiem ir 42 zobi. Vieglatlētikā maratona distances garums ir 42 km un 195 metri.

## Skatīt arī
* 42. gads
* 42. gads p.m.ē.
Marianna Vosa

**Marianna Vosa** (*Marianne Vos*; dzimusi ) ir nīderlandiešu riteņbraucēja. Izcīnījusi divas olimpisko spēļu zelta medaļas un vienu sudraba godalgu.

Juniores vecumā izcīnījusi Pasaules un Eiropas čempionātu junioriem medaļas šosejas riteņbraukšanā, 19 gadu vecumā uzvarējusi Pasaules čempionātos pieaugušajiem gan velokrosā, gan šosejas riteņbraukšanā.  M. Vosa izcīnīja zelta medaļu treka riteņbraukšanā punktu braucienā, savukārt  — šosejas riteņbraukšanā grupas braucienā.  Parīzē ieguva sudrabu grupas braucienā. Pasaules čempionātos grupas braucienā ir uzvarējusi trīs reizes: 2006., 2012. un 2013. gadā. Trīs reizes tikusi atzīta par Nīderlandes gada labāko sportisti.

## Ārējās saites

*
Valentīna Vecāli

**Marija Valentīna Vecāli** (; dzimusi ) ir itāļu paukotāja, startē paukošanā ar floreti. Līdzās Vācijas šāvējam Ralfam Šūmanim, Slovākijas airētājam Mihalam Martikanam un Japānas džudistei Rioko Tani viņa ir viena no tikai četriem sportistiem vasaras olimpisko spēļu vēsturē, kas ir spējuši iegūt piecas olimpiskās medaļas vienā un tajā pašā disciplīnā.

V. Vecāli ir piedalījusies piecās olimpiskajās spēlēs (, , , , ), visās izcīnot medaļas. 1996. gadā Atlantā viņa izcīnīja zeltu komandu sacensībās, savukārt individuālajās sacensībās ar floreti ierindojās otrajā vietā. 2000. gadā Sidnejā gan komandu, gan individuālajās sacensībās viņa kļuva par čempioni, 2004. gadā Atēnās un 2008. gadā Pekinā atkārtoja šo panākumu individuālajās sacensībās, vēl 2008. gadā izcīnīja bronzu komandu sacensībās. 2012. gadā Londonā V. Vecāli bija bronzas medaļas ieguvēja individuālajās sacensībās un zelta medaļas ieguvēja komandu sacensībās. Tāpat sportiste ar panākumiem ir startējusi Pasaules čempionātos (13 zelti, 5 sudrabi, 3 bronzas) un Eiropas (11 zelti, 4 sudrabi, 2 bronzas).

## Ārējās saites
Zelta medaļa

thumb|255px|Šāvēja Nensija Džonsone ar izcīnīto zelta medaļu
**Zelta medaļa** parasti ir augstākais apbalvojums par lielākajiem sasniegumiem ārpus militārās jomas. Tās nosaukums cēlies no tā, ka vismaz daļa medaļas ir gatavota no zelta (parasti kā pārklājums vai sakausējums). Kopš 18. gadsimta zelta medaļas tiek pasniegtas mākslā, piemēram, Dānijas Karaliskā akadēmija to piešķir labākajiem studentiem kā simbolu par zināmas finansiālās brīvības balvu. Mūsdienās vairākas organizācijas piešķir zelta medaļas, tai skaitā UNESCO. Lai arī lielākā daļa zelta medaļu tiešām ir no tīra zelta, dažas zelta medaļas ir sudraba medaļas ar zelta apzeltījumu. Šādas medaļas pasniedz Olimpiskajās spēlēs, tāpat tādas ir Lorenca medaļa, ASV Kongresa Zelta medaļa un Nobela prēmijas medaļa. Pašlaik Nobela prēmijas medaļa sastāv no 18 karātu zaļā zelta ar 24 karātu zelta apzeltījuma.
Sudraba medaļa

thumb|Sudraba medaļas
**Sudraba medaļa** ir otrs augstākais apbalvojums pēc zelta medaļas dažādās sacensībās, parasti sporta sacensībās, piemēram, Olimpiskajās spēlēs. Trešās vietas ieguvējs parasti saņem bronzas medaļu.

 uzvarētājiem tika pasniegtas sudraba medaļas. Ierastā zelta, sudraba un bronzas medaļu sistēma tika ieviesta . Medaļu kalšana ir Olimpisko spēļu organizētāju pienākums. Medaļu dizains laika gaitā ir mainījies.
Bronzas medaļa

[thumb|[1980. gada vasaras olimpiskās spēles|1980. gada vasaras olimpisko spēļu bronzas medaļa]]
**Bronzas medaļa** ir apbalvojums dažādās sacensībās, parasti par sporta sacensībās, piemēram, Olimpiskajās spēlēs, iegūtu trešo vietu. Parasti pirmās vietas ieguvējs saņem zelta medaļu, savukārt otrās vietas ieguvējs — sudraba medaļu.

Pirmoreiz Olimpiskajās spēlēs bronzas medaļa trešās vietas ieguvējam tika pasniegta  Sentluisā, pirms tam tika apbalvots tikai pirmās un otrās vietas ieguvējs. Džudo, boksā, tekvondo un cīņas sportā katrā svara kategorijā tiek pasniegtas divas bronzas medaļas. Medaļu kalšana ir Olimpisko spēļu organizētāju pienākums. Medaļu dizains laika gaitā ir mainījies.
Bēla III Ārpāds

**Bēla III** (, , ; dzimis ap 1148. gadu, miris ) bija Ungārijas Karalistes un Horvātijas karalis no 1172. līdz 1196. gadam.

Bēla III uzauga Bizantijas imperatora Manuila I galmā. Tā kā Manuilam nebija dēlu, bija paredzēts, ka Bēla III kļūs par nākamo imperatoru. Tomēr tas nenotika, jo 1169. gadā Manuilam piedzima dēls Aleksijs II. 1172. gadā ar imperatora un pāvesta Aleksandra III atbalstu Bēla III kļuva par Ungārijas karali. Iesākumā tam pretojās daļa augstmaņu, kā arī Estergomas arhibīskaps. Bēla III bija viens no sava laikmeta bagātākajiem valdniekiem Eiropā.

## Ārējās saites
Elisone Šmita

**Elisone Šmita** (; dzimusi ) ir amerikāņu peldētāja.

Peldēšanā sākusi trenēties deviņu gadu vecumā. 2011. gada Pasaules čempionātā garajā baseinā Ķīnā viņa uzvarēja 4×200 m brīvā stila stafetē, savukārt divus gadus iepriekš bija sudraba medaļas laureāte 200 m brīvajā stilā un 4×200 m brīvā stila stafetē.

Četras reizes piedalījusies Olimpiskajās spēlēs (, , , ). 2008. gadā Pekinā izcīnīja bronzu 4×200 m brīvā stila stafetē, kā arī sasniedza pusfinālu 200 m brīvajā stilā. 2012. gadā Londonā E. Šmita kļuva par trīskārtēju čempioni (200 m brīvajā stilā, 4×200 m brīvā stila stafete, 4×100 m stafete), sudrabu izcīnījusi 400 m brīvajā stilā, savukārt 4×100 m brīvā stila stafetē ierindojās trešajā vietā. 2016. gadā Riodežaneiro 4×200 m brīvā stila stafetē izcīnījusi zeltu, 4×100 m brīvā stila stafetē — sudrabu. 2020. gada olimpiskajās spēlēs Tokijā  4×200 m brīvā stila stafetē izcīnījusi sudrabu, 4×100 m brīvā stila stafetē — bronzu.

## Atsauces

## Ārējās saites

* ''USASwimming'' profils
1148. gads

**1196**. () ir Jūlija kalendāra garais gads, kas sākas ceturdienā

## Notikumi
* Otrā Krusta kara karotāji neveiksmīgi uzbrūk Damaskai

## Dzimuši
* nosacīts gads un datums — Bēla III (*III. Béla*), Ungārijas karalis (miris 1196.)
* nezināms datums — Honorijs III (*Honorius III*), Romas pāvests (miris 1227.)
Aosta

**Aosta** (, ) ir pilsēta Itālijas ziemeļrietumos, Valles d'Aostas autonomā reģiona administratīvais centrs. Tā atrodas Alpu rietumos Dora Baltea (Po pietekas) upes krastos. Caur pilsētu iet nozīmīgi tranzīta ceļi no Itālijas uz Franciju un Šveici. Attīstīta metalurģija, tekstilrūpniecība, pārtikas rūpniecība (siers, vīns). Nozīmīgs tūrisma un ziemas sporta veidu centrs.

## Atsauces

## Ārējās saites
Pāzevalka

**Pāzevalka** () ir pilsēta Vācijā, Mēklenburgā-Priekšpomerānijā, uz rietumiem no Ščecinas pie Ikeras upes. Radusies 12. gadsimtā. Bijusi Hanzas savienībā. 1918. gadā vietējā hospitālī no kaujas gāzu izraisītā akluma ārstējās Ādolfs Hitlers, kurš šeit sagaidīja Vācijas kapitulāciju.

Pāzevalkā dzimis Kriss Gifrojs (*Chris Gueffroy*, 1968-1989) - pēdējais cilvēks, kurš nošauts, mēģinot šķērsot Berlīnes mūri.

## Atsauces

## Ārējās saites
Gammas sala

**Gammas sala** ( ; ) vai **Observatorijas sala** (; Argentīnas avotos) ir ap 1,5 km gara un līdz 0,9 km plata sala Melhiora salu arhipelāgā Antarktikā. Izvietojusies arhipelāga dienvidrietumos rietumu salu grupā. Salu atklāja Francijas antarktiskā ekspedīcija 1903.—1905. gados un nosauca par **Gutsa salu** () par godu Francijas kara flotes fregates kapteinim Gutsam. 1927. gadā salu apsekoja britu *Discovery Investigation* ekspedīcija un nodēvēja salu pēc analoģijas ar citam arhipelāga salām pēc grieķu alfabēta trešā burta gamma.

1947. gadā salas ziemeļaustrumu galā Argentīna ierīkoja Melhioras polārstaciju (līdz 1961. gada novembrim — vissezonas, vēlāk — vasaras stacija).

## Atsauces
Bāmija

**Bāmija**, **okra**, **ēdamais hibisks** (*Abelmoschus esculentus*) ir viengadīgs malvu dzimtas augs, kura augļus izmanto uzturā un kā garšaugu. Par tās dabisko izplatības areālu uzskata Āfrikas tropus, bet augs plaši tiek kultivēts arī pārējos pasaules tropu un subtropu reģionos. Vislielākā bāmiju raža tiek ievākta Indijā (aptuveni 70% no pasaules kopējās ražas).

## Ārējās saites